ความจริง...บีบีซี
ของที่คุณตั้ว &#8220;เกริกเกียรติ ชาลีจันทร์&#8221; อดีตกรรมการผู้จัดการ ธนาคารกรุงเทพฯ พาณิชย์การ หรือ บีบีซี ทิ้งไว้ก่อนที่จะเสียชีวิต คือ หนังสือ &#8220;ความจริง...บีบีซี&#8221; ที่คุณตั้วเขียนบันทึกเหตุการณ์ที่เกิดขึ้นในธนาคารบีบีซีด้วยตัวเอง
4 มี.ค. 2556

ของที่คุณตั้ว “เกริกเกียรติ ชาลีจันทร์” อดีตกรรมการผู้จัดการ ธนาคารกรุงเทพฯ พาณิชย์การ หรือ บีบีซี ทิ้งไว้ก่อนที่จะเสียชีวิต คือ หนังสือ “ความจริง...บีบีซี” ที่คุณตั้วเขียนบันทึกเหตุการณ์ที่เกิดขึ้นในธนาคารบีบีซีด้วยตัวเอง
คุณตั้วเขียนไว้ว่า “วันที่ทุกๆ ท่านได้อ่านหนังสือเล่มนี้ ผมคงจากไปอย่างสงบ และหวังว่าหนังสือ ‘ความจริง...บีบีซี’ จะเปิดเผยความจริงที่ทุกคนอยากรู้”
ในตอนหนึ่งของหนังสือระบุว่า “ตลอดระยะเวลา 16 ปีที่ผ่านมา ได้มีหน่วยงานต่างๆ ของรัฐที่มีหน้าที่รับผิดชอบเข้ามาตรวจสอบเส้นทางการเงินอย่างถี่ถ้วนทั้งในและต่างประเทศ ปรากฏว่าไม่เคยพบเงินจำนวนมหาศาลที่ผมถูกกล่าวหาว่ายักยอกไป ทั้งจากผม บุคคลในครอบครัว หรือวงศาคณาญาติของผมแต่อย่างใด”
หนังสือเล่มนี้ถูกแจกเป็นที่ระลึกในงานศพของคุณตั้ว แต่ตอนนี้ได้มีการพิมพ์หนังสือเล่มนี้ออกจำหน่ายในร้านหนังสือทั่วไปแล้ว
ตลอดเวลา 16 ปี หลังจากที่คุณตั้วถูกจับดำเนินคดี เขาไม่เคยพูดเรื่องคดีบีบีซีต่อสาธารณชน ไม่ยอมเปิดเผยตัวอีกเลย ใครที่อยากรู้คำลงท้ายในหนังสือที่ว่า “ผมเพียงคนเดียวเป็นต้นตอที่ทำให้คนทั้งชาติเป็นหนี้ คนหลายล้านคนต้องตกงานจริงหรือ?” เชิญอ่านหนังสือเล่มนี้